1. Føroyska kvinnan skal sjálv sleppa at velja, um hon vil hava fosturtøku ella ikki. Landið eigur at stuðla kvinnuni og at gera sosialu umstøðurnar so frægar, at hon trygt kann gera av at gjøgnumføra barnsburðin ella at fáa fosturtøku. Hon eigur at fáa alla tað umsorgan, sum henni tørvar, og tryggjast skal, at hon undir øllum  umstøðum tekur avgerð út frá egnum, fríum vilja og ikki er undir trýsti frá øðrum. Tvingað fosturtøka er líka forkastilig sum tvingaður barnsburður, tí at í báðum førum verður gjørt inn á sjálvsavgerðarrættin hjá kvinnuni.